**6 MĖNESIŲ LAIVO LAIKYMO SUTARTIS Nr.**

Kaunas

202.... m. ............ mėn. .....d.

Biudžetinė įstaiga ,,Parkavimas Kaune“, toliau – PASLAUGOS TEIKĖJAS, atstovaujama direktoriaus pavaduotojo Andriaus Derliūno iš vienos pusės ir laivo savininkas .................................., asmens kodas ................................, , gyv. ....................................................., toliau - KLIENTAS iš kitos pusės, sudarėme laivo laikymo sutartį, toliau - Sutartis, kuria susitarėme:

1. **BENDROJI DALIS**
	1. PASLAUGOS TEIKĖJAS suteikia KLIENTO laivui ................... (pavadinimas), registracijos Nr. ........., ...... metrų ilgio, švartavimosi vietą prie prieplaukos, esančios R. Kalantos g. 130, Kaune, navigacijos laikotarpiu (laivo laikymas vandenyje).
	2. KLIENTAS už laivo laikymą vandenyje PASLAUGOS TEIKĖJUI įsipareigoja sumokėti ........ (suma žodžiais) Eur dydžio laivo laikymo paslaugos mokestį (suma su PVM). Paslaugos mokestis turi būti sumokėtas per 5 (penkias) kalendorines dienas po sutarties sudarymo. Nesumokėjus sutarties mokesčio per 5 (penkias) kalendorines dienas, sutartis neįsigalioja ir anuliuojama švartavimo vietos rezervacija.
	3. Švartavimosi vieta prie prieplaukos suteikiama nuo – 202....-....-.... iki 202....-....-......
	4. Sumokėjęs 6 (šešių) mėnesių laivo laikymo paslaugos mokestį KLIENTAS įgyja teisę sausumoje laikyti kilbloką ar laivo priekabą visą sutarties galiojimo laikotarpį. Kilbloką ar laivo priekabą privaloma laikyti tik PASLAUGOS TEIKĖJO nurodytoje vietoje.
2. **ŠALIŲ ĮSIPAREIGOJIMAI**

2.1. PASLAUGOS TEIKĖJAS įsipareigoja:

2.1.1. Skirti laivui švartavimosi vietą NR. ..... prieplaukoje visą sutarties galiojimo laiką.

2.1.2. Leisti naudotis prieplaukoje esančiomis serviso kolonėlėmis.

2.1.3. Suteikti raktą ar kitą priemonę patekti ant prieplaukos per saugumo vartus.

2.2. KLIENTAS įsipareigoja:

2.2.1. Laikytis prieplaukos vidaus tvarkos taisyklių, kurios yra skelbiamos tinklalapyje [www.parkavimaskaune.lt](http://www.parkavimaskaune.lt). ir su kuriomis KLIENTAS yra susipažinęs prieš sudarant Sutartį.

2.2.2. Laikytis priešgaisrinės, darbų saugos, sanitarinių taisyklių ir aplinkos apsaugos reikalavimų, prisiimti atsakomybę už padarytą žala.

2.2.3. Vandenį ir elektros energiją naudoti tik laivo priežiūrai ir aptarnavimui. KLIENTAS įsipareigoja nenaudoti elektros prietaisų, turinčių kaitinimo elementus.

2.2.4. Švartavimosi vietoje, be PASLAUGŲ TEIKĖJO išankstinio raštiško sutikimo, laikyti tik Sutarties 1.1. punkte nurodytą laivą, kuris turi būti techniškai tvarkingas.

2.2.5. Palikus kilbloką ar laivo priekabą sklype R. Kalantos g. 130, Kaune, privaloma ant jų nurodyti laivo registracijos numerį. Jeigu ant palikto kilbloko ar laivo priekabos nėra nurodyto laivo registracijos numerio, PASLAUGOS TEIKĖJAS turi teisę pašalinti kilbloką ar laivo priekabą iš sklypo adresu R. Kalantos g. 130.

2.2.6. Neptūno įlankoje plaukti tik lėta eiga (ne daugiau 5km/h).

**3. SUTARTIES ĮSIGALIOJIMO, NUTRAUKIMO SĄLYGOS IR ATSAKOMYBĖ**

3.1. Ši sutartis gali būti nutraukta:

3.1.1. KLIENTUI nesilaikant šios Sutarties 2.2. punkto reikalavimų. Šiuo atveju Sutartis nutraukiama PASLAUGŲ TEIKĖJO vienašališkai, jei KLIENTAS per 1 (vieną) kalendorinę dieną nuo pranešimo gavimo elektroniniu paštu ar sms žinute dienos nepašalina Sutarties pažeidimo.

3.1.2. KLIENTUI raštu pareiškus norą nutraukti sutartį.

3.2. Nutraukus sutartį prieš terminą arba dėl KLIENTO kaltės, sumokėtas paslaugos, bet nepanaudotas mokestis yra negrąžinamas.

3.3. KLIENTAS įsipareigoja per 3 (tris) kalendorines dienas po sutarties nutraukimo atlaisvinti laivo vietą prie prieplaukos ir pašalinti priekabą ar kilbloką iš žemės sklypo adresu R. Kalantos g. 130, Kaune. KLIENTUI pažeidus šiame punkte numatytą terminą, KLIENTAS įsipareigoja už kiekvieną uždelstą atlaisvinti vietą dieną mokėti PASLAUGŲ TEIKĖJUI 30 (trisdešimt) Eur dydžio baudą.

3.4. KLIENTUI laiku nesumokėjus paslaugos mokesčio kaip tai numatyta Sutarties 1.2. punkte, KLIENTAS supranta, jog Sutartis neįsigalioja ir jis neturi teisės naudotis laivo ar jo priedų laikymo paslauga.

3.5. KLIENTAS įsipareigoja atlyginti PASLAUGŲ TEIKĖJUI ar tretiesiems asmenims savo veiksmais ar neveikimu padarytą žalą.

3.6. Prišvartavus laivą ar jo įrangą ne PASLAUGOS TEIKĖJO nurodytoje vietoje, KLIENTAS įsipareigoja mokėti 50 (penkiasdešimt) Eur dydžio baudą už kiekvieną prišvartavimo dieną.

3.7. Prišvartavus ne Sutarties 1.1. punkte numatytą laivą, pažeidžiant Sutarties 2.2.4. numatytą pareigą gauti išankstinį sutikimą, KLIENTAS įsipareigoja mokėti 200 (du šimtai) Eur dydžio baudą už kiekvieną Sutarties pažeidimo dieną.

**4. APMOKĖJIMAS**

4.1. KLIENTAS laivo laikymo paslaugos mokestį sumoka pavedimu į PASLAUGOS TEIKĖJO sąskaitą, esančią AB SEB bankas, LT17 7044 0600 0835 9058. Mokėjimo paskirtyje būtina nurodyti laivo registracijos numerį ir švartavimo vietos numerį. Tik įvykdžius mokėjimą ir gavus patvirtinimą iš PASLAUGOS TEIKĖJO galima laivą švartuoti prie prieplaukos.

**5. KITOS SUTARTIES SĄLYGOS**

5.1. Ši sutartis sudaryta 2 (dviem) egzemplioriais, po vieną kiekvienai šaliai.

5.2. Bet koks šios sutarties pakeitimas galimas tik raštu, abiem šalims susitarus.

5.3. Ši sutartis įsigalioja nuo laivo laikymo paslaugos mokesčio sumokėjimo dienos.

5.4. PASLAUGOS TEIKĖJAS už laivo (jame esančio turto, įrangos) ar jo įrangos kilbloko, priekabos saugumą, sugadinimą neatsako ir nuostolių sugadinimo ar vagystės atveju neatlygina.

5.5. KLIENTUI pažeidus sutarties sąlygas PASLAUGOS TEIKĖJAS pasilieka teisę pašalinti laivą nuo prieplaukos ar iš sklypo R. Kalantos g. 130, Kaune. Visą atsakomybę už pasekmes prisiima sutarties sąlygas pažeidęs KLIENTAS.

5.6. Pasirašęs Sutartį KLIENTAS įgyja teisę naudotis laivo laikymo paslauga tik sumokėjęs laivo laikymo paslaugos mokestį.

5.7. PASLAUGOS TEIKĖJAS, informavęs KLIENTĄ prieš 5 (penkias) kalendorines dienas gali vienašališkai pakeisti laivo švartavimosi vietą.

5.8. Pasirašant šią sutartį KLIENTAS sutinka, kad su prieplaukos vidaus tvarkos taisyklėmis ir laivų laikymo įkainiais yra susipažinęs.

5.9. Prie sutarties privaloma pateikti asmens tapatybės dokumento bei laivo registracijos bilieto kopijas.

5.10. KLIENTAS sutinka, jog PASLAUGOS TEIKĖJAS naudotų KLIENTO asmens duomenis (vardas, pavardė, telefono Nr., gyvenamoji vieta, elektroninis paštas) tiek kiek to reikia paslaugai teikti ir Įstatymo nustatyta tvarka po Sutarties nutraukimo ar pasibaigimo.

**PASLAUGOS TEIKĖJAS KLIENTAS**

“Biudžetinė įstaiga “Parkavimas Kaune”

Puodžių g.24-1, LT- 44295 Kaunas

Įmonės kodas: 134929849

PVM kodas LT 349298414

A/s.: LT17 7044 0600 0835 9058

AB SEB BANKAS

Telefonas : 8-620-84060

info@parkavimaskaune.lt

Direktoriaus pavaduotojas

 (parašas)

 Andrius Derliūnas

 (vardas, pavardė)